M60 Patton

M60 Patton on yhdysvaltalainen taistelupanssarivaunu, joka oli alatyyppeineen Yhdysvaltain pääasiallinen taistelupanssarivaunu 1960-luvulta 1990-luvulle. M60-vaunuja on valmistettu yhteensä noin 15 000 kappaletta eri versioina. Vaunu on nimetty toisen maailmansodan kenraalin George S. Pattonin mukaan. == Historia == === Kehitys === M60 Pattonin kehittely alkoi vuonna 1957 kun ilmeni, että neuvostoliittolaiset olivat kehittäneet 100 mm:n panssarivaunukanuunalla aseistetun raskaasti panssaroidun T-54:n, joka oli ominaisuuksiltaan ylivoimainen verrattuna yhdysvaltalaisten silloiseen M48 Patton -taistelupanssarivaunuun. M48:n runkoon asennettiin uusi 750 hevosvoimainen, ilmajäähdytetty Continental V-12-dieselmoottori ja aseistukseksi brittiläinen 105 mm:n L7-sarjan panssarivaunukanuuna. Vaunu nimettiin aluksi M68:ksi, ja sen sarjavalmistus aloitettiin 1959. M68 uudelleennimettiin M60:ksi ja se tuli palveluskäyttöön 1960. Uudelleensuunnittelu lisäsi vaunun toimintamatkaa ja liikkuvuutta, ja vähensi tankkaus- ja huoltotarvetta. Vaunun runko on yksiosainen teräsvalu, joka on jaettu miehistö- ja moottoritilaan. Vuonna 1963 M60 uudistettiin M60A1:ksi. Siinä oli suurempi ja paremmin muotoiltu torni, parempi panssarointi ja paremmat vakaimet. Sitä valmistettiin vuoteen 1980 saakka. M60A2:ssa oli edellistä matalaprofiilisempi torni vaununjohtajan konekiväärikupolilla varustettuna sekä 152 mm:n panssarivaunukanuuna, jolla voi ampua myös Shillelagh-panssarintorjuntaohjuksia. Kanuunaan liittyneiden ongelmien vuoksi M60A2 hylättiin tyyppinä ja monet niistä uudistettiin M60A3:ksi, mikä torni perustui M60A1:een. M60A3:n suunnittelu aloitettiin 1978. Sen tekniikka sisälsi uuden etäisyysmittarin ja ballistisen tietokoneen, sekä tornin vakautusjärjestelmän ja kaikki vaunut päivitettiin lopulta tähän malliin. === Käyttö maailmalla === Israel käytti M60:ia ja M60A1:iä Jom Kippur -sodassa 1973 Siinailla Egyptiä vastaan ja Golanin kukkuloilla Syyriaa vastaan. Yhdysvallat lähetti M60:ia lisätueksi ennen vihollisuuksien puhkeamista ja niiden kestäessä. Sodan seurauksena Israel sai myös lisää M48:a, M60:iä ja M60A1:iä. Uudistetut M60:t palvelivat Israelia myös Rauha Galileaan -operaatiossa Libanonissa 1982. Israel uudisti M60:iä uusilla teloilla ja aktiivipanssarilla. Näin uudistettu M60 oli nimitykseltään Magach 6B. Magachia on kehitetty edelleen Magach 7A:ksi, 7B:ksi ja 7C:ksi lisäämällä panssarointia, ammunta-automatiikkaa, lämpösuojauksen ja savunheittimet. Yhdysvaltain merijalkaväki ja saudit käyttivät M60A1:tä vielä ensimmäisessä Irakin sodassa. M60 oli verrattavissa Irakin T-72:n vientimalleihin, vaikkakin heikommin aseistettu, mutta toisaalta varustettu nykyaikaisella ammunnanhallinnalla. M60-taistelupanssarivaunuja oli 2005 Argentiinalla, Bahrainilla, Itävallalla, Egyptillä, Kreikalla, Israelilla, Espanjalla, Turkilla, Thaimaalla ja Iranilla. Yhdysvalloissa niitä ei ole enää taistelukäytössä. == Tekniset tiedot == Miehistö *4 (ajaja, johtaja, lataaja ja ampuja) Aseistus *105 mm psv-kanuuna **Ammustyypit: APFSDS, APDS, HESH, HEAT ja savukranaatteja **Ammustäyttö: 63 kpl 105 mm kranaatteja *7,62 mm konekivääri **Ammustäyttö: 5950 patruunaa *12,7 mm ilmatorjuntakonekivääri **Ammustäyttö: 900 patruunaa Mitat *Pituus: 9,436 m kanuuna mukaan lukien *Leveys: 3,631 m *Korkeus: 3,27 m *Maavara: 0,45 m Taistelumassa *52 617kg Nopeus *Tiellä 48,28 km/h Toimintamatka *480 km Panssarointi *120 mm == Versiot == *M60 *M60A1 *M60A2 *M60A3 *M728 (pioneerivaunu) *M60 AVLB (siltavaunu) *MAGACH-7 (Israelin oma muunnelma) *M60 120s (M1A1 Abramsin tornilla) == Käyttäjämaat == === Maat joissa käytössä === *Bahrainin maavoimat *Bosnian maavoimat *Brasilian maavoimat *Egyptin maavoimat *Kreikan maavoimat *Iranin maavoimat *Israelin maavoimat *Jordanian maavoimat *Libanonin maavoimat *Marokon maavoimat *Omanin maavoimat *Portugalin maavoimat *Saudi- Arabian maavoimat *Sudanin maavoimat *Taiwanin maavoimat *Thaimaan maavoimat *Tunisian maavoimat *Turkin maavoimat *Jemenin maavoimat ===Maat joiden käytöstä poistunut=== *Etiopian maavoimat *Italian maavoimat *Itävallan maavoimat *Espanjan maavoimat *Yhdysvaltain maavoimat ==Lähteet== == Aiheesta muualla == *Israelin uudistamia M47 Patton ja M60 Patton tankeja Luokka:Yhdysvaltain taistelupanssarivaunut